પતિને થોડા-થોડા સમયે મળતી રહેતી એમિલીના પતિ સાથેના સંબંધો કંઈક એવા હતા, જેમાં સ્ત્રી જાણતી તો હોય, કે પતિ પોતાની સાથે વફાદાર નથી અને રહેશે પણ નહીં, પરંતુ એ બાબતના પુરાવાને નજરે જોવાની ઇચ્છા પણ એ ધરાવતી ન હોય! ક્રેકોવમાં યોજાતી પાર્ટીઓમાં એ સંભાળપૂર્વક જતી. પાર્ટીઓમાં તેને મળી જતા ઓસ્કરના મિત્રો જરૂર સત્ય જાણતા હશે! બીજી સ્ત્રીઓના એ નામોની એમને પણ ખબર હશે, જે નામો ખરેખર તો એ સાંભળવા ઇચ્છતી પણ ન હતી!